Domeniul aviatic, la pământ. Pierderile sunt atât de mari, încât, dacă le-ar pune în bancnote de 10 de dolari, ar umple un stadion.
Milioane de salariați din domeniul aviatic riscă să-și piardă jobul. Previziunile arată că abia în 2024 industria aviatică își va reveni. Pierderile industriei ar putea ajunge la 1,8 trilioane de dolari din PIB-ul global.
Patruzeci și șase de milioane de salariați care lucrează în aeroporturi, avioane, companii aviatice și industrii conexe sunt în pericol să rămână fără job din cauza pandemiei.Cifrele, citate de CNN, au fost puse pe masă de șeful Grupului de Acțiune din Transportul Aerian, Michael Gill.Previziunile arată că aviația ar putea reveni la normalitate abia în 2024.Evident, vorbim și de pierderi în bani. Atât de mari, încât, dacă le-ar pune în bancnote de 10 de dolari, ar umple un stadion. Vorbim de 1,8 trilioane de dolari din PIB-ul global, care are o valoare totală de vreo 80 trilioane.Și, ca să nu vorbim doar de cifre seci, uite ce înseamnă asta pentru oameni. Georgiana a făcut un curs de însoțitor de zbor și, de când l-a terminat, în august, nu a zburat deloc.Georgiana Gheorghe, antreprenor: Acum la a doua tinereţe şi dovada este că se poate, sunt optimistă şi cred, am zis să-mi fac şi o nebunie din tinereţea mea – să devin flight attendant, cabin crew, adică să zbor cât mai mult şi cât mai des. Pot începe să profesez oricând, atâta doar că nu este un secret pentru nimeni faptul că aviaţia este la sol.